CELEX: 62013TN0423
Language: mt
Date: 2013-08-16 00:00:00
Title: Kawża T-423/13: Rikors ippreżentat fis- 16 ta’ Awwissu 2013 — Good Luck Shipping vs Il-Kunsill

9.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/35
            
         Rikors ippreżentat fis-16 ta’ Awwissu 2013 — Good Luck Shipping vs Il-Kunsill
   (Kawża T-423/13)
   2013/C 325/59
   Lingwa tal-kawża: l-Ingliż
   
      Partijiet
   
   
      Rikorrenti: Good Luck Shipping LLC (Dubai, l-Emirati Għarab Magħquda) (rappreżentanti: F. Randolph, QC, M. Lester, Barrister, u M. Taher, Solicitor)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kunsill 2013/270/PESK, tas-6 ta’ Ġunju 2013, li temenda d-Deċiżjoni 2010/413/PESK dwar miżuri restrittivi kontra l-Iran (ĠU 2013 L 156, p. 10) u r-Regolament ta’ Implimentazzjoni tal-Kunsill (UE) Nru 522/2013, tas-6 ta’ Ġunju 2013, li jimplmenta r-Regolament (UE) Nru 267/2012 dwar miżuri restrittivi kontra l-Iran (ĠU 2013 L 156, p. 3), sa fejn dawn jikkonċernaw lir-rikorrenti; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv ibbażat fuq li l-Kunsill naqas li jagħti motivazzjoni xierqa u suffiċjenti.
            
         
               (2)
            
            
               It-tieni motiv ibbażat fuq li l-Kunsill naqas li josserva l-kriterji applikabbli għall-istabbiliment tal-listi u/jew wettaq żball manifest ta’ evalwazzjoni meta kkonstata li dawn il-kriterji ġew osservati fir-rigward tar-rikorrenti u/jew inkluda lir-rikorrenti mingħajr bażi legali xierqa sabiex jagħmel dan.
            
         
               (3)
            
            
               It-tielet motiv ibbażat fuq li l-Kunsill naqas milli jħares id-drittijiet tad-difiża tar-rikorrenti u d-dritt tagħha għal stħarriġ ġudizzjarju effettiv.
            
         
               (4)
            
            
               Ir-raba’ motiv ibbażat fuq il-ksur tal-Kunsill, mingħajr ġustifikazzjoni u b’mod sproporzjonat, tad-drittijiet fundamentali tar-rikorrenti, inkluż id-dritt tagħha għall-protezzjoni tal-proprjetà tagħha, l-attività professjonali tagħha u r-reputazzjoni tagħha.